европейските информационни системи (единно управление на потребителите и цифров подпис), посочен в Решение за изпълнение (ЕС) 2016/578, е предназначена да управлява процеса на автентификация и проверка на достъпа на икономическите оператори и други потребители. Трябва да се установят подробни правила относно обхвата и характеристиките на системата посредством определяне на нейните различникомпоненти (общи и национални компоненти), техните функции и взаимовръзки. Функционалността „цифров подпис“ обаче все още не е налична като част от системата за единно управление на потребителите и цифров подпис. Поради това в настоящия регламент не могат да бъдат установени подробни правила относно тази функционалност.
 (8)
 Настоящият регламент зачита основните права и съблюдава принципите, признати по-специално с Хартата на основните права на Европейския съюз, а именно правото на защита на личните данни. Когато за целите на прилагането на митническото законодателство е необходимо в електронните системи да се обработват лични данни, тези данни трябва да се обработват в съответствие с Регламент (ЕС) 2016/679 на Европейския парламент и на Съвета (3) и Регламент (ЕО) No 45/2001 на Европейския парламент и на Съвета (4). Обработваните от електронните системи лични данни на икономическите оператори и на лицата, различни от икономически оператори, са ограничени до набора от данни, определен в Група 3 — „Страни“ от приложение А към Делегиран регламент (ЕС) 2015/2446 на Комисията (5) и приложение 12-01 към същия регламент.
 (9)
 Мерките, предвидени в настоящия регламент за изпълнение, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 ГЛАВА I
 ОБЩИ РАЗПОРЕДБИ
 Член 1
 Обхват
 Настоящият регламент се прилага по отношение на следните електронни системи:
 а)
 системата за митнически решения, разработена посредством проекта „Митнически кодекс на Съюза: митнически решения“, посочен в приложението към Решение за изпълнение (ЕС) 2016/578;
 б)
 системата за единно управление на потребителите и цифров подпис, разработена посредством проекта за пряк достъп за търговците до европейските информационни системи (единно управление на потребителите и цифров подпис), посочен в приложението към Решение за изпълнение (ЕС) 2016/578.
 Член 2
 Определения
 За целите на настоящия регламент се прилагат следните определения:
 (1)
 „общ компонент“ е разработен на равнището на Съюза компонент на електронните системи, който е достъпен за всички държави членки;
 (2)
 „национален компонент“ е разработен на национално равнище компонент на електронните системи, който е достъпен в държавата членка, създала този компонент.
 Член 3
 Звена за контакт за електронните системи
 Комисията и държавите членки определят звена за контакт за всяка от електронните системи с цел обмен на информация, за да се гарантира координирано разработване, експлоатация и поддръжка на електронните системи. Те си изпращат взаимно данните за връзка със звената за контакт.
 Комисията и държавите членки незабавно се информират взаимно за евентуални промени в данните за връзка с тези звена за контакт.
 ГЛАВА II
 СИСТЕМА ЗА МИТНИЧЕСКИ РЕШЕНИЯ
 Член 4
 Предмет и структура на СМР
 1. Системата за митнически решения (СМР) позволява осъществяването на комуникация между Комисията, държавите членки, икономическите оператори и лицата, различни от икономически оператори, за целите на подаването и обработването на заявленията и решенията, посочени в член 5, параграф 1, както и за управлението на решенията, свързани с разрешенията, по-специално изменение, отмяна,